钦定古今图书集成/明伦汇编/官常典/第750卷 > 祝芹〈子永孝〉
## 钦定古今图书集成/明伦汇编/官常典/第750卷 > 祝芹〈子永孝〉

按《城武县志》：芹，字彦学，由例贡授照磨，升衢州府知
事。与矿贼战，屡有功。贼惧，赂以千金，求免捕捉，芹怒
却之，捕捉愈急。一日，将弓兵与次子永孝巡缉，猝与
贼遇，后队不继，顾谓子曰：“死矣，吾战，汝可逃也。”遂提
剑跃马而前，贼四簇刺之，芹身被重伤。其子见父急，
亦大呼号趋赴，父子俱死于贼。衢人哀之，并立祠焉。

===宋本正===按《城武县志》：本正首贡，累试不第。居乡，兀坐一室，三
十年杜门不出。岁饥盗起，仓皇入城。或曰：“若与盗言
之，粮可中得也。”本正曰：“宁饥死耳，岂可求活于盗哉？”
壬午之难，命二子大干、寅清，曰：“汝可逃以存祀，庭下
深井，吾死所也。”城破事急，不及投井，触城垛而死。